laion/Wikipedia-Exotic huggingface dataset:
I Don't Feel Hate

"I Don't Feel Hate" (בעברית: "אינני מרגיש שנאה") הוא שיר שהוקלט על ידי הזמר הגרמני ינדריק זיגוורט. השיר ייצג את גרמניה באירוויזיון 2021. ב-27 בפברואר 2020, רשות השידור הגרמנית הכריזה כי בן דוליץ' נבחר לייצג את גרמניה באירוויזיון 2020, עם השיר "Violent Thing". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-6 בפברואר 2021, רשות השידור הגרמנית הכריזה כי זיגוורט נבחר לייצג את גרמניה באירוויזיון 2021. ב-24 בפברואר 2021, נחשפה כותרת השיר, "I Don't Feel Hate", וב-25 בפברואר השיר יצא באופן רשמי. כחלק מ"חמשת המדינות הגדולות של האירוויזיון", גרמניה מעפילה אוטומטית לגמר. ב-22 במאי 2021, בגמר התחרות, הגיע זיגוורט למקום ה-25 עם שלוש נקודות. מידע על היצירה "I Don't Feel Hate" באתר מיוזיק בריינז סרטון השיר "I Don't Feel Hate" באתר יוטיוב שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 🇩🇪 Jendrik to sing “I Don’t Feel Hate” at Eurovision 2021 Eurovision 2021 Results: Voting & Points
הר מרטין (ארץ שארקו)

הר מרטין (באנגלית: Mount Martine) הוא הר מסיבי, בחלקו הצפוני של האי שארקו, המצוי במזרח ים בלינגסהאוזן באזור ארץ פאלמר, שבאנטארקטיקה. גובהו של ההר 800 מטרים מעל פני הים. להר מדרונות דרומיים המכוסים קרח, ומדרונות צפוניים סלעיים. ההר מתנשא מעל החוף הצפוני של האי שארקו. ההר התגלה ומופה באופן גס ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו. ההר צולם מהאוויר על ידי צי ארצות הברית ב-9 בפברואר 1947, במסגרת מבצע קפיצה לגובה. ההר מופה לראשונה באופן מדויק, בשנת 1960, על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי האוויר. צוותו של שארקו התעקש שקראו לאזור שהתגלה על ידם "ארץ שארקו" (בצרפתית: Terre Charcot) (בעת גילויו, לא ידוע כי מדובר באי). שארקו הסכים לכך, מתון כוונה ברורה לקרוא לאי על שם אביו - ז'אן-מרטן שארקו, רופא צרפתי מפורסם (ולא על שמו שלו), שארקו קרא להר מרטין, לנונאטאקי מריון ולהר מוניק, על שם בנותיו. הר מוניק קרוי על שם מוניק שארקו (בתו של שארקו) שנולדה בשנת 1907; השם ניתן להר ב-11 בינואר 1910. ההר מהווה חלק מהאזור האנטארקטי המוגן במיוחד 170 - "נונאטאקי מריון" (ASPA No.170). האזור הוגדר כאזור מוגן במיוחד, בשל ערכיו הביולוגיים. הר מרטין באתר הסקר הגאולוגי של ארצות הברית הר מרטין באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר המיפוי בוצע בין השנים 1908–1911 מידע גאוגרפי והיסטורי על האי שארקו באתר הגאזט האנטארקטי המשווה SCAR של ממשלת אוסטרליה אתר אנטארקטי מוגן במיוחד 170
הר מרטין

האם התכוונתם ל... אנטארקטיקה הר מרטין (ארץ שארקו) – הר באי שארקו בארץ פאלמר שבאנטארקטיקה הר מרטין (ארץ פאלמר) – הר בחוף המזרחי של ארץ פאלמר שבאנטארקטיקה הר מרטין (ארץ אואטס) – הר בהרי לאזארב בארץ אואטס שבאנטארקטיקה אוסטרליה הר מרטין (מקווארי) – הר באי מקווארי שבין אנטארקטיקה ניו זילנד ומדינת טסמניה שבאוסטרליה הר מרטין (ויקטוריה) – הר בפלך טאוונג במדינת ויקטוריה שבאוסטרליה הר מרטין (אוסטרליה המערבית, אולבני) – הר במחוז אולבני במדינת אוסטרליה המערבית שבאוסטרליה הר מרטין (אוסטרליה המערבית, וילונה) – הר בפלך וילונה במדינת אוסטרליה המערבית שבאוסטרליה הר מרטין (ניו סאות' ויילס) – הר במדינת ניו סאות' ויילס שבאוסטרליה הר מרטין (קווינסלנד) – הר בפלך קווילפאי במדינת קווינסלנד שבאוסטרליה ארצות הברית הר מרטין (אלסקה) – הר געש בשטח הפארק הלאומי קטמיי במדינת אלסקה שבארצות הברית קנדה הר מרטין (קוויבק) – הר בפרובינציית קוויבק שבקנדה הר מרטין (קולומביה הבריטית) – הר בפרובינציית קולומביה הבריטית שבקנדה הר מרטין (יוקון) – הר בטריטוריית יוקון שבקנדה
יחסי אוסטרליה–עומאן

יחסי אוסטרליה–עומאן הם היחסים הדיפלומטיים שבין הקהילייה של אוסטרליה לבין סולטנות עומאן. אוסטרליה כוננה יחסים דיפלומטיים עם עומאן בשנת 1981. אוסטרליה מינתה קונסול כבוד במסקט בדצמבר 2011. שירותי אוסטרדה בעומאן ניתנים באמצעות שגרירות אוסטרליה בריאד. עומאן פתחה קונסוליה כללית במלבורן ביוני 2005, בעיקר כדי לתמוך בסטודנטים עומאנים באוסטרליה. היחסים בין המדינות הם ידידותיים ומשתפים פעולה. כמייסדי עמותת איגוד האוקיינוס ההודי (IORA), אוסטרליה ועומאן עובדות בשיתוף פעולה כדי לקדם את שיתוף הפעולה במגוון נושאים אזוריים של שפת האוקיינוס ההודי, כולל דיג וביטחון ים ובטיחותו. אוסטרליה ועומאן נהנות משיתוף פעולה הגנתי הדוק, עם ביקורים תכופים בנמל של ספינות הצי המלכותי האוסטרליות שנפרסות במפרץ ומגוון של תוכניות חילוף והכשרה להגנה. קשרי החינוך נותרים חזקים, עם 1,190 הרשמות לסטודנטים עומאנים במוסדות אוסטרליה בשנת 2019. קיימים שמונה הסכמים פורמליים בין האוניברסיטאות האוסטרליות לעומאניות כדי להקל על חילופי סטודנטים ואקדמיה ושיתוף פעולה במחקר. הסחר הדו-צדדי בין המדינות הסתכם ב-615.0 מיליון דולר בשנים 2018–2019. הייצוא העיקרי של אוסטרליה כולל בשר, חיטה ובעלי חיים. בשנים האלו היבוא מעומאן לאוסטרליה היה בשווי 57 מיליון דולר וכלל בעיקר נפט וסחורות נלוות. מספר חברות אוסטרליות פעילות בעומאן במגוון תחומים. עומאן מעודדת השקעות אוסטרליות לתמוך באג'נדה שלה לרפורמה כלכלית, ויש לה אינטרס לנצל את ענפי החקלאות של אוסטרליה ואת המומחיות הקשורה למשאבי טבע, כולל בייצור חלב. קיים פוטנציאל לשיתוף פעולה מדעי שימושי בנושאי חקלאות, חקלאות ימית ומערכות אקולוגיות בחוף. ישנם סיכויים משמעותיים להרחבה נוספת בשירותי החינוך האוסטרלים, כולל בתחום החינוך המקצועי (VET). אוסטרליה מיוצגת בעומאן באמצעות שגרירותה בריאד, ערב הסעודית, ובנוסף מחזיקה קונסוליית כבוד במסקט. עומאן מיוצגת באוסטרליה באמצעות שגרירותה בטוקיו, יפן, ובנוסף מחזיקה קונסוליה כללית במלבורן. מדיה וקבצים בנושא יחסי אוסטרליה–עומאן בוויקישיתוף יחסי אוסטרליה–עומאן, באתר משרד החוץ האוסטרלי יחסי אוסטרליה–עומאן, באתר משרד החוץ האוסטרלי
פינלנד באירוויזיון 2021

פינלנד השתתפה באירוויזיון 2021 עם השיר "Dark Side", שבוצע על ידי הלהקה הפינית "בליינד צ'אנל". פינלנד בחרה את נציגה לאירוויזיון באמצעות הקדם "Uuden Musiikin Kilpailu". הקדם נערך ב-20 בפברואר 2021, בעיר טמפרה שבדרום פינלנד. המופע הונחה על ידי אנטי טויסקו. הקדם שודר בפינית, שוודית, אנגלית ורוסית. מהדורת הקדם לשנת 2021 הייתה המהדורה הנצפית ביותר, עם מדרוג כולל של 1.1 מיליון צופים. ב-1 בספטמבר 2020, רשות השידור הפינית הכריזה על פתיחת ההרשמה לתחרות, שנמשכה כשבוע. על פי חוקי הקדם, אחד מתוך הכותבים והמבצעים של השיר היה חייב להיות אזרח או תושב קבע של פינלנד. בסיום ההרשמה, ועדה מיוחדת שהואמנה על סינון הנרשמים בחרה שבעה שירים שעלו לשלב הבא. הגמר נערך ב-20 בפברואר 2021. שיטת הניקוד בקדם הפיני הורכה מ-75% הצבעות הקהל ו-25% הצבעות השופטים מאיסלנד, ארצות הברית, הולנד, הממלכה המאוחדת, פולין, ספרד ושווייץ. כל מדינה יכלה להעניק מספר זוגי של נקודות מ-2 עד 12. הצופים הצביעו בשיחת טלפון, SMS או הצבעה דיגיטלית. ב-20 במאי 2021, הלהקה ביצעה את השיר בחצי הגמר השני של התחרות, והגיעה למקום החמישי עם 234 נקודות. ב-22 במאי, בגמר התחרות, הגיעה הלהקה למקום השישי עם 301 נקודות. 🇫🇮 Finland: UMK 2021 Breaks Viewing Records 🇫🇮 Finland to select their 2021 Eurovision entry on February 20 Semi-final 2: The 10 songs qualified for the Grand Final Eurovision 2021 Results: Voting & Points
צ'יקטילו (סדרת טלוויזיה)

צ'יקטילו (ברוסית: Чикатило) היא סדרת טלוויזיה רוסית, העוסקת ברוצח הסדרתי אנדריי צ'יקטילו. פרק הבכורה הועלה לצפייה ישירה על גבי שרתי Okko ב-18 במרץ 2021. הסדרה מספרת על הרוצח הסדרתי המפורסם ביותר בתקופה הסובייטית, אנדריי צ'יקטילו – על החיים הכפולים שניהל עבריין זה במשך שנים רבות ועל החקירה האינטנסיבית של מעשי הרצח שביצע. לדברי הבמאי סאריק אנדראסיאן, המשימה העיקרית של יוצרי הסדרה הייתה לענות על השאלות "איך אדם עם ביוגרפיה כמעט מושלמת התגלה כרוצח אכזר? מה הוליד בו את החיה?". הוא רצח וללא נענש יותר מעשר שנים, יותר מחמישים איש נרצחו על ידו. במקום זאת, אדם חף מפשע הורשע והוצא להורג בירייה. במשך תקופה ארוכה לא ניתן היה לשלב את הרצח שביצע למקרה אחד. מטורפים מסוג זה פשוט לא היו קיימים בברית המועצות ולכן רשויות אכיפת החוק לא היו מוכנות להילחם ב"חיה המטורפת", כפי שכינוהו עיתונאים מאוחר יותר. בלכידת צ'יקטילו היו מעורבים תושבים, שוטרים, תובעים, פסיכיאטרים ושיטות חקירה חדשות שפותחו כדי להציל אנשים חפים מפשע. כתוצאה מכך ניסיונות להעריך ולתפוס את "החיה המטורפת" נמשכו שנים והפכו לעימות מלא עם תפניות בלתי צפויות ודרמטיות בין החברה למטורף המדמם הטפיל בתוכה. דמיטרי נאגייב - אנדריי צ'יקטילו קונסטנטין לברוננקו – קסאייב דמיטרי ולאסקין – וטוויצקי יוליה אפנסייבה – אירינה אובסיניקובה הסדרה צולמה עבור שירות הסטרימינג Okko. הבמאי סאריק אנדראסיאן שקד על עבודת הבימוי והעריכה, כשהתסריט נכתב על ידי אלכסיי גרביצקי וסרגיי וולקוב. הצילומים החלו בספטמבר 2020, ב-21 בדצמבר 2020 נודע על השלמתם והטריילר הראשון פורסם. יוצרי הפרויקט שמרו את שמו של השחקן שגילם את התפקיד הראשי בסתר עד לשידור פרק הבכורה. הסדרה עלתה בבכורה ב-18 במרץ 2021 וכללה שמונה פרקים. צילומי העונה השנייה החלו בקיץ 2021 עם ויטאלי קלישצ'קו שהצטרף לצוות השחקנים. "צ'יקטילו", במסד הנתונים הקולנועיים IMDb (באנגלית) "צ'יקטילו", במסד הנתונים הקולנועיים KinoPoisk (ברוסית) "צ'יקטילו", במסד הנתונים הקולנועיים Kinopoisk.ru קדימון הסדרה Завершились съемки эксклюзивного сериала Okko «Чикатило» Вышел первый тизер сериала «Чикатило». Премьера шоу — весной 2021 года Дмитрий Власкин опроверг слухи о том, что играет маньяка в новом сериале Сарика Андреасяна «Чикатило. Явление зверя», Вокруг.ТВ (באנגלית) Okko объявил дату выхода триллера «Чикатило» Вышел первый трейлер сериала Андреасяна про маньяка Чикатило Виталий Кищенко присоединился ко второму сезону «Чикатило», Кино-Театр.Ру, ‏2021-06-21
יחסי מלזיה–עומאן

יחסי מלזיה–עומאן הם היחסים הדו-צדדיים בין מלזיה לעומאן. היחסים הדיפלומטיים הרשמיים בין המדינות כוננו בשנת 1983, ובעקבותיהם הוקמה שגרירות מלזיה במסקט באותה שנה. בעוד עומאן הקימה את שגרירותה בקואלה לומפור בשנת 2011. המסחר הכולל בין שתי המדינות צמח מ-28.1 מיליון דולר בשנת 1995 ל-1.06 מיליארד דולר בשנת 2006, כאשר הייצוא של מלזיה לעומאן גדל מ-26.4 מיליון דולר ל-108 מיליון דולר והיבוא התרחב מ-1.7 מיליון דולר ל-956 מיליון דולר. בשנת 2009 נחתם מזכר הבנות בין מלזיה לעומאן לשיפור התיאום בתחום הסחר ועסקים קטנים ובינוניים. היצוא העיקרי של מלזיה לעומאן הוא נפט, מכונות, מוצרי עץ, מוצרי חשמל ואלקטרוניקה. עומאן ומלזיה חתמו על הסכם לעומאן לייבא עוף קפוא ממלזיה בעלות 120 מיליון יואן. עומאן מייבאת את מרבית המזון שלה, עד 80%. שתי המדינות פועלות להגברת יחסי המסחר שלהן. בשנת 2011, Shell Malaysia‏ Trading Sdn Bhd (‏SMTSB) חתמה על הסכם מכירה ורכישה עם National Gas Co SAOG‏ (NGC) מעומאן על עסקה של גז פחמימני מעובה (LPG) במערב מלזיה בסכום שלא פורסם. הסכם בשיתוף פעולה בנושא אבטחת סייבר נחתם גם בין שתי המדינות בשנת 2015. בשנת 2011, היו כ-1,300 סטודנטים עומאנים במלזיה עם 30,000 תיירים מעומאן שביקרו במלזיה, בעוד ש-1,000 מלזים עבדו בעומאן בעיקר בתחום נפט וגז, רפואה, בנייה וכאקדמאים. מלזיה מחזיקה בעומאן שגרירות במסקט. עומאן מחזיקה במלזיה שגרירות בקואלה לומפור. Muin Abdul Majid (15 בינואר 2011). "Rosmah's visit to boost Oman-Malaysia ties, says diplomat". Bernama. New Straits Times. אורכב מ-המקור ב-29 ביוני 2011. נבדק ב-13 בינואר 2014. {{cite web}}: (עזרה) "History". Ministry of Foreign Affairs, Malaysia. נבדק ב-1 במרץ 2017. {{cite web}}: (עזרה) "History". Embassy of the Sultanate of Oman, Kuala Lumpur. נבדק ב-1 במרץ 2017. {{cite web}}: (עזרה) Anita Joseph (20 בינואר 2008). "Oman, Malaysia ink trade and investment MoU". Times of Oman. Iskandar Malaysia. נבדק ב-1 בינואר 2017. {{cite web}}: (עזרה)(הקישור אינו פעיל, March 2020) The Report: Oman 2010. Oxford Business Group. pp. 18–. ISBN 978-1-907065-13-2. "M'sia first Islamic nation to supply frozen halal broiler chicken to Oman". Bernama. Yahoo! News. 6 באפריל 2011. אורכב מ-המקור ב-12 בינואר 2014. נבדק ב-13 בינואר 2014. {{cite web}}: (עזרה) "Oman seeks to strengthen trade ties with Malaysia". Gulf News Journal. 25 ביוני 2015. נבדק ב-1 במרץ 2017. {{cite web}}: (עזרה) "Ithraa conducts successful Malaysian talks". Times of Oman. 26 ביוני 2015. נבדק ב-1 במרץ 2017. {{cite web}}: (עזרה) "Shell Malaysia to divest LPG ops to Oman's National Gas". The Star. 10 במאי 2012. נבדק ב-1 במרץ 2017. {{cite web}}: (עזרה) P. Divakaran (21 באוקטובר 2015). "Malaysia, Oman ink cyber security agreement". The Star. נבדק ב-1 במרץ 2017. {{cite web}}: (עזרה) "Oman provides business opportunities for Malaysia". Bernama. The Malaysian Times. 3 בינואר 2013. אורכב מ-המקור ב-2017-03-02. נבדק ב-1 במרץ 2017. {{cite web}}: (עזרה) "Official Website of Embassy of Malaysia, Muscat". Ministry of Foreign Affairs, Malaysia. נבדק ב-1 במרץ 2017. {{cite web}}: (עזרה) "Home". Embassy of the Sultanate of Oman, Kuala Lumpur. נבדק ב-1 במרץ 2017. {{cite web}}: (עזרה)
כלא נובוצ'רקסק

כלא נובוצ'רקסק (ברוסית: Новочеркасская тюрьма) הוא בית כלא בעיר נובוצ'רקסק, מחוז רוסטוב, המהווה נקודת ציון בעולם הפשע של רוסיה. כיום זהו בית מעצר לפני משפט מספר 3 של שירות בתי הסוהר הפדרלי ומכונה "קרסנאיה גורקה". זהו אחד מששת בתי הכלא בברית המועצות, שבוצעו בו עונשי מוות. הכלא בנובוצ'רקסק הופיע כמעט במקביל להקמת העיר, וקיבל שם כלא. הכלא גודר בגדר עץ; כעבור זמן מה הוקם במקומו בניין אבן המאכלס עד 600 איש עם בית חולים פנימי. בסוף שנת 1910 - תחילת 1911 פרצה מגפת טיפוס חזקה בשטח כלא נובוצ'רקסק שגבתה חיי אדם רבים, הגורם לה היה צפיפות הכלא. כתוצאה מכך, הוחלט להעביר את בית החולים מחוץ לכלא, ולבנות מחדש את הכלא עצמו. לפני תחילת מלחמת העולם הראשונה, בשנת 1914, החלה בנייתם של בניינים חדשים (עשויים לבנים אדומות) בכלא נובוצ'רקסק ששרדו עד היום. האסירים הראשונים של הכלא החדש בשנת 1916 היו פליטי מלחמה שברחו לרוסיה. הכלא החדש החל להתמלא בשבויים בשנת 1917. מתחם הכלא החדש כלל את הבניין הראשי ובניין המשמר, בית מרחץ, מכבסה ומתקנים ביתיים אחרים. דרך בית המרחץ, שהיה ממוקם בסמוך לגדר, בשנת 1917, היה הניסיון היחיד של בריחת אסירים המונית, אך הנמלטים לא הצליחו להתגבר בשקט על המכשול האחרון - גדר הכלא הגבוהה. במהלך התקופה הסובייטית המשיך הכלא למלא את תפקידו: במהלך הדיכוי הסטליניסטי ביקרו כאן אסירים רבים שנשלחו למחנות עבודה בכפייה - כלא נובוצ'רקסק היה נקודת מעבר עבורם. בשנת 2003 עוצב המוסד מחדש כבית מעצר לפני משפט והוא יכול להכיל עד אלפיים אסירים. בכלא הוחזקו כמה רוצחים סדרתיים, שפעלו בעיקר במחוז רוסטוב: קונסטנטין צ'ריומוחין (שהוצא להורג ב-1993), אנדריי צ'יקטילו (שהוצא להורג ב-1994), יורי ציומן, ולדימיר מוכאנקין (שניהם נידונים למוות, שעונשם הומר למאסר עולם). אסירים ידועים אחרים בכלא נובוצ'רקסק היו: האחים טולסטופיאטוב, חברי אחת מקבוצות הפשע המאורגנות הראשונות בברית המועצות פיוטר גרומוסלבסקי, אדון הקוזאקים של דון. ז'אן דופור, קצין נ.ק.ו.ו.ד., ראש כמה מחלקות בידוד או בתי כלא. ולטר פון זיידליץ-קורצבך, גנרל גרמני. ג'אבה יוסליאני, גנב בחוק זכרי קלשוב, גנב בחוק סרגיי קורולב, מעצב מערכות רקטות וחלל סרגיי מדוייב,- אחד מראשי הפשע האחרונים בתולדות ברית המועצות נז'דה גארגין, גיבור תנועת השחרור הלאומית הארמנית רזמיק פטרוסיאן, חבר תנועת קרבאך נדז'דה סבצ'נקו, חיילת אוקראינית איוואן צ'נצוב, פעיל פוליטי ומדינאי סובייטי מאה שנים של תולדות בית המעצר-3 בנובוצ'רקסק: מטירת כלא לכלא זמני לפני משפט כלא נובוצ'רקסק המפורסם כבר לא קיים, כתבת תסקיר Новочеркасская тюрьма СИЗО-3 город Новочеркасск Следственный изолятор № 3 ГУФСИН России по Ростовской области «Красная горка» (Новочеркасск) Знаменитой Новочеркасской тюрьмы больше нет Приходько О. И. Заговор ножей. Москва, ЭКСМО-Пресс, 2002. ISBN 5-04-088159-2
יחסי אוסטרליה–כווית

יחסי אוסטרליה–כווית הם היחסים הדיפלומטיים שבין הקהילייה של אוסטרליה לבין מדינת כווית. אוסטרליה וכווית נהנות מיחסי ידידות ושיתוף פעולה. כווית מכירה בתמיכה בעצמאותה ובכנותה הטריטוריאלית של כווית שמספקת תרומתה של אוסטרליה לכוח הקואליציוני, אשר שחרר בשנת 1991 את כווית מהכיבוש העיראקי. היחסים הדיפלומטיים בין שתי המדינות כוננו רשמית בשנת 1974 ואוסטרליה פתחה שגרירות בכווית סיטי בדצמבר 2004. שר החוץ של אוסטרליה פתח רשמית את שגרירות אוסטרליה במתחם הנוכחי כשביקר בכווית ביוני 2008. ועדת הסחר האוסטרלית (Austrade) פתחה משרד בפברואר 2010. כווית שדרגה את משרד הקשר שלה בקנברה לשגרירות בינואר 2002 ופתחה משרד תרבות בשנת 2008. יחסי הסחר הם משמעותיים, עם פוטנציאל רב להרחבה נוספת בתחום האנרגיה (שירותים מקצועיים וציוד נלווה), חינוך, חקלאות, ייצור מתקדם, תיירות ושירותים אחרים. הסחר הדו-צדדי הסתכם ב-602.4 מיליון דולר בשנת 2017. כווית היא שוק משמעותי לייצוא אוסטרלי של חיטה, חלב, בקר, מזון ומוצרי חקלאות אחרים. לפני צאת תעשיית רכבי הרכב מאוסטרליה, כווית הייתה שוק משמעותי לרכבי נוסעים אוסטרליים. היבוא מכווית הוא כמעט כולו מוצרי נפט ודשנים. בשנת 2017 נרשמו 1,124 הרשמות של סטודנטים כוויתים במוסדות אוסטרליים, הרוב במלגות ממשלת כווית. הקמת המכללה האוסטרלית של כווית בשנת 2004 ומכללת Box Hill מכווית בשנת 2007 סייעה בהרחבת הקשרים החינוכיים. למעלה מ-1,000 אוסטרלים מתגוררים בכווית, המועסקים בעיקר בענפי החינוך, הבנקאות, הנפט והגז והביטחון. חברות אוסטרליות עם משרדים בכווית מתרכזות בעיקר בשירותי ניהול הנדסה ובנייה וחינוך. ההשקעות של כווית באוסטרליה נאמדות בלמעלה מ-8.7 מיליארד דולר (2017), כולל השקעות משמעותיות של רשות ההשקעות של כווית (KIA) ושל החברה לחיפושי נפט זרים של כווית (KUFPEC). תחומי ההשקעה כוללים נדל"ן, בתי מלון, בנקאות ותחום הנפט והגז. לבית הכספים של כווית, אחד הבנקים האיסלאמיים הגדולים בכווית, יש משרד במלבורן, בעוד שחברות כווייתיות פרטיות, כולל Agility Logistics, Action Group Holdings ו- Al-Ghanim Group, השקיעו גם באוסטרליה. התוכניות של כווית לפתח מגה-פרויקטים של תשתיות ולגוון את בסיס הכישורים של אזרחיה, מהוות הזדמנויות משמעותיות עבור חברות אוסטרליות. אנגלית מדוברת באופן נרחב ולכווית יש מכסי יבוא נמוכים. מספר מוצרי האוכל והמשקאות האוסטרלים בכווית גדל בשנים האחרונות. בנוסף, קיים עתיד לצמיחה במגזרים כולל בנייה, תשתיות, שירותי חינוך ובריאות. עדיפות לממשלת אוסטרליה היא חידוש המשא ומתן על הסכם סחר חופשי עם המועצה לשיתוף פעולה במפרץ, כולל כווית. אוסטרליה מחזיקה בכווית שגרירות בכווית סיטי. כווית מחזיקה באוסטרליה שגרירות בקנברה. מדיה וקבצים בנושא יחסי אוסטרליה–כווית בוויקישיתוף יחסי אוסטרליה–כווית, באתר משרד החוץ האוסטרלי יחסי אוסטרליה–כווית, באתר משרד החוץ האוסטרלי
יחסי מלזיה–סוריה

יחסי מלזיה–סוריה הם יחסי החוץ בין מלזיה לסוריה. הפדרציה של מלאיה וסוריה כוננו יחסים דיפלומטיים בשנת 1958. סוריה הקימה את שגרירותה בקואלה לומפור בשנת 2001, ואילו שגרירות מלזיה בדמשק הוקמה בשנת 2002. הנשיא בשאר אל-אסד ביקר במלזיה בשנת 2003, ואילו יאנג די-פרטואן אגונג סיראג'ודין, הראג'ה של פרליס ביקר באותה שנה בסוריה. בשנת 2005 היחסים בין סוריה למערב נחלשו לאחר שספגה שורה של סנקציות כלכליות ופוליטיות, כמו ארצות הברית שהחזירה את שגרירה מדמשק. על כך סוריה הגיבה בהתמקדות מוגברת בפיתוח קשרים הן עם בעלות בריתה הקיימות איראן ורוסיה, והן עם מדינות המזרח, במיוחד סין, הודו ומלזיה. בתור מדינה שרוב האוכלוסייה בה היא מוסלמית, מלזיה נהנתה במיוחד ממאמצים אלו. כמה אליטות סוריות החלו לשלוח את ילדיהן ללמוד אנגלית במלזיה, ולא ביעדים מסורתיים במערב. בעוד היחסים בין סוריה למערב השתפרו באופן חלקי החל משנת 2006, ובמיוחד לאחר כניסתו של הנשיא ברק אובמה לתפקיד בשנת 2009, סוריה המשיכה בפיתוח הקשרים עם מלזיה. המאמצים להגביר את הסחר בין שתי המדינות כללו ביקור של ראש ממשלת מלזיה, עבדאללה בדאווי, בסוריה בשנת 2007, וחתימה על מספר הסכמים בשנת 2009 הנוגעים לטיסה אווירית ולעסקים קטנים ובינוניים. המועצה העסקית הסורית-מלזית הוקמה בפברואר 2011 כדי לסייע בהמשך פיתוח הסחר בין שתי המדינות, חודש בלבד לפני תחילת מלחמת האזרחים בסוריה. באוקטובר 2015 הודיע ראש ממשלת מלזיה, נג'יב רזאק, כי לפחות 3,000 פליטים סורים יושבו מחדש במדינה, כאשר מלזיה תהפוך לאחת ממדינות הרוב המוסלמי הראשונה שמציעה הצעה זו. נג'יב הצהיר כי מדינות מוסלמיות אחראיות בחלקן להבטיח את רווחתם של הסורים הגולים שנמלטים מארצם בכמות עצומה, מה שגרם ללחצים חברתיים וכלכליים באירופה, במהלך משבר המהגרים. חבורת הפליטים הראשונה הגיעה לנמל התעופה הבינלאומי קואלה לומפור ב-11 בדצמבר 2015 בטיסה שהגיעה מאיסטנבול, טורקיה. המנה השנייה של 68 פליטים סורים הגיעה לבסיס חיל האוויר סובנג (מחוץ לקואלה לומפור) מביירות, לבנון במאי 2016. מדיה וקבצים בנושא יחסי מלזיה–סוריה בוויקישיתוף Malaysia did not come into existence until 1963. "Official Website of Embassy of Malaysia, Damascus". Malaysian embassy in Syria. אורכב מ-המקור ב-20 בינואר 2012. נבדק ב-21 בינואר 2012. {{cite web}}: (עזרה) "Malaysia-Syria Relations Continue to Grow". Asia Africa Intelligence Wire. AccessMyLibrary. 22 בינואר 2010. נבדק ב-22 בינואר 2012. {{cite web}}: (עזרה) Mona Yacoubian and Scott B. Lasensky (2008). "1". Dealing with Damascus. Council on Foreign Relations Press. ISBN 0-87609-408-6. Sami Moubayed (22 בינואר 2010). "Syria turns its attention east". Asia Times Online. נבדק ב-21 בינואר 2012. {{cite web}}: (עזרה) "Syria, Malaysia Launch Business Council". Global Arab Network. 2 בפברואר 2011. אורכב מ-המקור ב-4 במרץ 2016. נבדק ב-22 בינואר 2012. {{cite web}}: (עזרה) "Malaysia to accept 3,000 Syrian refugees: PM Najib". Channel NewsAsia. 1 באוקטובר 2015. נבדק ב-2 במרץ 2017. {{cite web}}: (עזרה) "Malaysia accepts first of 3,000 Syrian migrants". BBC News. 9 בדצמבר 2015. נבדק ב-2 במרץ 2017. {{cite web}}: (עזרה) "Malaysia accepts 68 out of pledged 3,000 Syrian refugees". Al Araby (The New Arab). 28 במאי 2016. נבדק ב-2 במרץ 2017. {{cite web}}: (עזרה) "Malaysia accepts 68 Syrian refugees". Agence France-Presse. The Daily Star. 28 במאי 2016. נבדק ב-2 במרץ 2017. {{cite web}}: (עזרה)
שושלות הפילוסופים

שושלות הפילוסופים (ביוונית: Διαδοχὴ τῶν φιλοσόφων) היה שמם של מספר יצירות, שאבדו מהתקופה ההלניסטית. מטרתם הייתה לתאר את הפילוסופים של האסכולות השונות במונחים של שושלת או ירושה שהם היו חלק ממנה. מהמאה ה-3 ועד המאה ה-1 לפנה"ס היו "שושלות" (Διαδοχαί) שנכתבו על ידי אנטיגונוס איש קריסטוס (אנ'), סוטיון (אנ'), הרקלידס למבוס (אנ') (קיצור של סוטיון), סוסיקראטס (אנ'), אלכסנדר פוליהיסטור, יאסון איש ניסה (אנ'), אנטיסתנס איש רודוס (אנ'), וניקיאס איש ניקאיה (אנ'). החיבור "חייהם ודעותיהם של פילוסופים מפורסמים" מאת דיוגנס לארטיוס (המאה ה-3 לספירה), שמהווה מקור עיקרי לידוע לנו על פילוסופים עתיקים רבים, נשען משמעותית על החיבורים הללו. בנוסף לאלה, היו לא מעט היסטוריות של אסכולות פילוסופיות מסוימות. יצירות כאלה נוצרו על ידי פאיניאס איש ארסוס (אנ') (על הסוקרטיים), אידומנאוס איש לאמפסקוס (אנ') (על הסוקרטיים), ספאירוס (אנ') (על הפילוסופים הארטריים), וסטרטיקלס (אנ') (על סטואיקנים). בין הפפירוסים שנמצאו בווילת הפפירוסים (אנ') בהרקולנאום, ישנן יצירות המוקדשות לשושלות הסטואיקנים, האקדמיה האפלטונית, והאפיקוראיים. בתקופה מאוחרת יותר, פלוטרכוס יצר את החיבור "על הפילוסופים הראשונים ויורשיהם" ואת "על הקירנאים", וגלנוס כתב "על הפלג של אפלטון" ו"על הפלג ההדוניסטי" (אפיקוראיים). היו לעיתים ביוגרפיות של פילוסופים בודדים עם תיאור קצר של יורשיו. ביוגרפיות כאלו היו "חיי פיתגורס" מאת אריסטוקסנוס (אנ'), "חיי אריסטו" מאת אנדרוניקוס איש רודוס (אנ'), "חיי אריסטו" מאת תלמי, ו"חיי פיתגורס" מאת יאמבליכוס. דיוגנס לארטיוס, ספר 1, פרק 11, פסקה 116; ספר 2, פרק 5, פסקה 19, פרק 10, פסקה 106; ספר 3, פסקאות 4, 5; ספר 4, פרק 9, פסקה 62; ספר 7, פרק 7, פסקה 179; ספר 8, פרק 1, פסקה 24; ספר 9, פרק 11, פסקה 61.
יחסי מלזיה–עיראק

יחסי מלזיה–עיראק הם יחסי החוץ בין מלזיה לעיראק. עיראק פתחה את שגרירותה בקואלה לומפור בשנות ה-70. מלזיה סגרה את שגרירותה בבגדאד במרץ 2003 במהלך מלחמת עיראק. בשנת 2018 שלח ראש ממשלת עיראק חיידר אל-עבאדי לעמיתו המלזי מאהאטיר מוחמד מכתב ברכה ובו ביקש ממנו לפתוח מחדש את שגרירות מלזיה בבגדאד. לדבריו, פתיחה מחודשת של השגרירות יכולה לסייע ברמות שונות של הקשרים בין עיראק ומלזיה לאנשי שתי המדינות המוסלמיות האחיות. פטרונס, חברת הנפט הלאומית של מלזיה, נוכחת בעיראק מאז 2010. בשנת 2016 הוערך היקף הסחר הדו-צדדי הכולל ב-1.5 מיליארד דולר. היצוא העיקרי של עיראק למלזיה הוא נפט. עיראק מייבאת מלזיה בעיקר מוצרים וציוד רפואי, שמן דקלים ומוצרי אלקטרוניקה וחשמל. עיראקי איירווייז, קיימה טיסות פעם בשבוע מבגדאד לקואלה לומפור מאז שנת 2013, אך מאז שנת 2017 היא הרחיבה לפעמיים בשבוע. נכון לעכשיו, ישנם כ-3,500 סטודנטים עיראקים במלזיה. בשנת 2016 כ-24,000 עיראקים ביקרו במלזיה ובשנת 2017 ביקרו כ-30,000 עיראקים. ישנם גם כ-300 מלזים העובדים בעיראק, בעיקר בתחום הנפט, הקשורים לפעילות פטרונס בעיראק. בשנת 2018 הוקמה לשכת המסחר והתעשייה העיראקית–מלזית במטרה לקדם את ההזדמנויות המסחריות והתעשייתיות בין עיראק ומלזיה. מלזיה מיוצגת בעיראק באמצעות שגרירותה בעמאן, ירדן. עיראק מחזיקה במלזיה שגרירות בקואלה לומפור. 15 years on, Iraq waits on M'sia to reopen embassy באתר malaysiakini‏, 18 באוקטובר 2018 אתר הלשכה